尹相

尹相 ， 字商衡 ， 號介石 ， 湖廣武昌府嘉魚縣人 ， 民籍 ， 治 《 詩經 》 ， 年三十五歲中式嘉靖十一年壬辰科第三甲第九十七名進士 。 十一月初三日生 ， 行三 ， 曾祖尹復紹 ； 祖尹友賢 ； 父尹德彰 ； 母孔氏 。 具慶下 ， 妻來氏 ， 兄經 ； 綸 ， 弟樸 ； 彬 ； 棟 ； 梅 ， 子汝吉 。 由國子生中式湖廣鄉試第十二名舉人 ， 會試中式第三百十一名 。 觀大理寺政 ， 升給事 ， 歷都給事中止 。 明朝政治人物 、 同進士出身 。 嘉靖戊子舉於鄉 ， 十一年 （ 1532年 ） 壬辰科進士 ， 授行人司行人 ， 升任南京刑科給事中 。 丁憂 ， 起補禮科左給事 ， 尋晉吏科都給事 。 時嚴嵩柄政 ， 御史何維柏上疏彈劾 ， 嚴嵩疑是尹相指使 ， 奏兩人結黨 ， 被逮入詔獄 ， 杖八十 ， 再閱月始釋歸 。 隆慶元年 ， 再次起用 ， 因年老不能任事 ， 進太常寺少卿致仕 。 萬曆八年 （ 1580年 ） 卒 。